open-index/open-wikipedia-markdown huggingface dataset:
Byssa (mytológia)

**Byssa** () je v gréckej mytológii dcéra Euméla z ostrova Kós.
 
Sestry Byssa a Meropis a ich brat Agrón žili na ostrove Kós. Ostrov bol každoročne obdarený bohatou úrodou, lebo usilovne pracovali a uctievali svoju bohyňu. To sa však malo onedlho zmeniť, lebo spyšneli, začali sa vyhýbať spoločnosti a nechodili do susedných miest a to ani počas sviatkov, keď mali iným bohom priniesť obetné dary. Navyše sa o bohoch vyjadrovali rúhavo a to zvlášť ich brat Agrón, ktorý tvrdil, že nemá rád bohyňu Aténu so svetlými očami pripomínajúce oči sovy, pretože jeho sestry na rozdiel od nej majú pekné čierne oči (sova bola posvätným vtákom bohyne Atény). Počas sviatku na počesť bohyne Artemis, povedal, že nenávidí bohyňu, ktorá sa potuluje po nociach. Artemida bola totiž často stotožňovaná s Hekatou, strážkyňou rázcestí, a to najmä v noci. Keď ho pozývali, aby priniesol obetné dary na počesť boha Herma, povedal, že neuctieva boha zlodeja (Hermes bol aj patrónom zlodejov).

Bohovia unavení z neustálych urážok sa nakoniec rozhodli potrestať jeho rodinu. Jedného dňa sa Aténa, Artemis a Hermes zjavili pri dverách ich domu, Byssu premenili na čajku (alebo iného morského vtáka) a jej súrodencov čakal podobný osud.  

## Referencie a bibliografia

Kategória:Postavy gréckej mytológie
Burdiji

**Burdiji** () je dedina (*село*) na Ukrajine v Tuľčynskom rajóne Vinnyckej oblasti. Žije tu 40 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Meropis

**Meropis** () môže byť:
*v gréckej mytológii:
**dcéra Euméla z ostrova Kós, pozri Meropis (dcéra Euméla)
**tajomná mýtická krajina, pozri Meropis (mytológia)
*staroveký názov ostrova Kos, pozri Kos (ostrov)
Agrón (rozlišovacia stránka)

**Agrón** () môže byť:
*v gréckej mytológii:
**syn Euméla z ostrova Kós, pozri Agrón (syn Euméla)
**kráľ Lýdie z dynastie Heraklovcov, pozri Agrón
*ilýrsky kráľ v 3. stor. pred Kr., pozri Agrón (Ilýria)
Sladké hry minulého leta

***Sladké hry minulého leta*** je názov televízneho filmu režiséra Juraja Herza na námet poviedky Guya de Maupassanta *Muška*. Film vznikal v dobe, keď sa Herz dostal do určitého sporu s režimom po premiére *[[Spalovač mŕtvol|Spaľovača mŕtvol]]*, aj preto sa jednalo iba o televízny projekt nakrúcaný na Slovensku. 

Maupassant napísal poviedku ako čiastočne autobiografické zachytenie vlastného bohémskeho života v 70. rokoch 19. storočia. Príbeh pojednáva o skupine vodákov, medzi ktorých jeden člen privedie svoje dievča - Mušku. 

Snímka zachytáva slnečné leto na Seine (k čomu poslúžil Dunaj) a bezstarostný život predstaviteľov francúzskej bohémy, ktorí nachádzajú potešenie v každodennosti a ľahkovážnosti. Muška svojou krásou, čistotou a radosťou zo života bohémov očarí a získa si náklonnosť každého z nich. Aj keď neskôr prídu ťažké chvíle a návrat do života v meste, ktorý prináša neuspokojenie, optimizmus nestrácajú. Atmosféru letnej pohody dopĺňa prirodzené a uvoľnené herecké stvárnenie vodákov, okrem iných výborným duom Lasica & Satinský.

Film je natočený vo farbe, napriek tomu, že v televíznej praxi v tej dobe ešte prevládala čiernobiela. Farebný film dal tvorcom možnosť impresionistickej hry s obrazom, čo korešponduje s výtvarným umením doby, v ktorej sa príbeh odohráva. Pastelové odtiene presvetlenej prírody dopĺňajú pestré kostýmy Milana Čorbu a hravá hudba Štěpána Koníčka. 

Film Sladké hry minulého leta mal premiéru v roku 1970 a do distribúcie bol opäť zaradený v roku 1988. Bol uvedený na Febiofeste v roku 1997 a 1999.

## Ocenenia
* Grand Prix a Zlatá nymfa za najlepší farebný program a kameru na MTF v Monte Carle, 1970
* Zlatý ledňáček na Finále Plzeň, 1990

## Externé odkazy
* Sladké hry minulého leta na fdb.cz
* Sladké hry minulého leta na port.sk
* Sladké hry minulého leta v Česko-Slovenskej filmovej databáze 
* 
* J. Lukeš, *Diagnózy času: Český a slovenský poválečný film.* Praha, vydavateľstvo Slovart, s. r. o., 2013, ISBN 978-80-7391-712-8

Kategória:Televízne filmy
Kategória:Filmy podľa knihy
Kategória:Filmy z 1970
Kategória:Filmy podľa názvu
Relatívna väčšina

**Relatívna väčšina** (iné názvy: **pluralita**) je v matematike najväčší diel nejakej množiny. Je teda najväčšou skupinou (kategóriou), ale nie je nevyhnutne majoritou (nadpolovičnou väčšinou).

Význam pojmu "relatívna väčšina" je ovplyvnený tým, ako sú prvky v určitej množine kategorizované (napríklad členstvom v politickej strane, štátnou príslušnosťou v príklade nižšie).

Najmenšia možná pluralita je daná vzorcom \Big\lceil \frac{v+1}{n} \Big\rceil, kde v je počet prvkov (napr. vo voľbách počet voličov) a n je počet kategórií (vo voľbách počet strán alebo kandidátov). Ak napríklad existuje päť politických strán, musí na dosiahnutie víťazstva vo voľbách strana dosiahnuť minimálne 20 % odovzdaných hlasov.

Princíp relatívnej väčšiny sa uplatňuje v relatívnom väčšinovom systéme (známy aj ako systém prvého cieli - víťaz berie všetko), napr. vo voľbách do dolnej snemovne Spojeného kráľovstva.

## Príklad
V miestnosti je 12 ľudí: 3 Nemci, 2 Angličania, 2 Kanaďania, 2 Mexičania, 2 Guatemalčania a 1 obyvateľ USA.

* Z hľadiska krajiny pôvodu tvoria pluralitu traja Nemci.
* Z hľadiska svetadielov tvorí Amerika majoritu siedmich ľudí (Kanada, Mexiko, Guatemala a USA).
* Z hľadiska jazykového tvoria po anglicky hovoriaci ľudia pluralitu - 5 ľudí (Anglicko, Kanada, USA).
* Z dvoch hľadísk (svetadiel a jazyk) tvoria pluralitu štyria po španielsky hovoriaci obyvatelia Ameriky (Mexiko a Guatemala).

## Pozri aj
* Absolútna väčšina
* Pluralita
* Väčšina

## Zdroj

Kategória:Hlasovanie
Cynická obluda

**Cynická obluda** je internetový projekt slovenského publicistu Rada Ondřejíčka.

Ondřejíček začal v máji 2012 pravidelne uverejňovať na službe Blogger satirické komentáre formou koláží obrázkov s komiksovými popiskami. Kombinácia obrázku (prevažne fotografie) a textu obsahuje prekvapivý vtip. V textovo-vizuálnych komentároch Cynickej obludy sa často rozoberajú aktuálne témy zo slovenskej politickej scény a kriticky glosujú prejavy slovenského katolicizmu, nacionalizmu, etatizmu, homofóbie či šovinizmu. Niektoré komentáre, najmä antikatolícke, sú kontroverzné. Príspevky sú často vulgárne, kvôli čomu bol Ondřejíček vo viacerých prípadoch kritizovaný, a boli naňho podané trestné oznámenia. „Necenzurovanú Obludu“, ponúka Ondřejíček od roku 2017 ako aplikáciu do mobilov, za predplatné 2 eurá.

Príspevky Cynickej obludy uverejňuje na svojej webstránke slovenský denník *[[SME]]*, v minulosti ich uverejňoval *[[Denník N]]*. Hoci Ondřejíček uviedol, že svoje vtipné komentáre začal robiť pre svoje blízke okolie bez ambície veľkej sledovanosti, stali sa časom fenoménom a dnes majú významné postavenie medzi súčasnou slovenskou (najmä politickou) satirou.

## Referencie

## Externé odkazy
* Oficiálny web

Kategória:Slovenské webové stránky
Kategória:Satira
Kategória:Vzniklo v 2012
Majstrovstvá Európy II. divízie v halovom pozemnom hokeji mužov 1997

**Majstrovstvá Európy II. divízie v halovom pozemnom hokeji mužov 1997** boli 1. Majstrovstvá Európy II. divízie v halovom pozemnom hokeji mužov, druhé najvyššie kontinentálne podujatie v roku 1997, ktoré organizuje Európska federácia pozemného hokeja (EHF). Konali sa od 17.19. januára 1997 v Porte, v Portugalsku, za účasti 7 tímov. Najlepšie 2 družstvá, Švajčiarsko a Poľsko, sa kvalifikovali v roku 1999 na hlavné podujatie Majstrovstiev Európy.

## Účastníci

## Výsledky

## Konečné poradie

## Pozri aj
* Majstrovstvá Európy v halovom pozemnom hokeji mužov 1997

## Zdroj
* ME II. divízie 1997 na oficiálnej stránke EHF 

Kategória:Pozemný hokej v 1997
Muži
Pozemný hokej
Kategória:1997 v Portugalsku
Katedrála svätého Benigna Dijonského

thumb|Katedrála svätého Benigna Dijonského
**Katedrála svätého Benigna Dijonského** (fr. *Cathédrale Saint-Bénigne de Dijon*) je gotická katedrála v Dijone. V roku 1862 bola zapísaná na zoznam národných pamiatok.

Katedrála bola budovaná od roku 1280 do polovice 14. storočia. S výškou 93 metrov je najvyššou stavbou v Dijone.

Pod katedrálou je krypta, ktorá bola pôvodne najnižším poschodím pôvodnej románskej rotundy v ktorej bol dnes prázdny hrob svätéhoe Benigna (fr. *Saint-Bénigne*).

## Referencie

## Iné projekty

## Externé odkazy
* Katedrála na stránke ministerstva kultúry
* dijoon.free.fr Dejiny katedrály

## Zdroj

Dijon
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Stavby v Dijone
Katedrála svätého Kríža (Orléans)

thumb|Katedrála svätého Kríža
**Katedrála svätého Kríža** (fr. *Cathédrale Sainte-Croix*) je gotická katedrála v Orléans. V roku 1862 bola zapísaná na zoznam národných pamiatok.

Katedrála bola postavená na prelome 13. a 14. storočia a potom sa dočkala ešte radu prestavieb. Vitráže katedrály zobrazujú príbeh svätej Jany z Arku, ktorá mesto slávne oslobodila od anglickej nadvlády.

## Referencie

## Iné projekty

## Exsterné odkazy
* Katedrála na stránke ministerstva kultúry

## Zdroj

Orléans
Orléans
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Orléans
Kategória:Stavby v departemente Loiret
Arava (Sukot)

thumb|Aravot pre sviatok Sukot
**Arava** (, pl. Aravot) je vŕbová vetva z potočnej vŕby, ktorá sa používa pri rituáloch počas sviatku Sukot. Jedná sa o jeden z tzv. štyroch druhov. V biblickej hebrejčine sa vetvičky vŕby označujú ako *arvej-Nachal*.

Arava sa tiež používa pri rituáli počas Hošana raba, posledný deň sviatku Sukot, kedy sa s piatimi vetvičkami bije o zem.

Vŕba rastie väčšinou pozdĺž rieky, hoci v Izraeli rastie divoko na dvoroch mnohých ľudí. Vetvy sú dlhé a sú lemované dlhými, rovnými listami. Keďže tento strom potrebuje k rastu veľa vody, odtrhnuté vetvičky uschnú počas dvoch alebo troch dní. Aby vydržali čerstvé čo najdlhšie, pre splnenie micvy štyroch druhov, bývajú uložené v chladničke zabalené vo vlhkom uteráku.

Každý zo siedmich dní (mimo Šabat), sa zviažu dve vŕbové vetvičky spolu so vetvičkou myrty (hadas) a palmovými vetvičkami (lulav) a potom sa spolu s etrog vykoná predpísané požehnanie, kedy je tento zväzok držaný v pravej ruke a pri halel sa týmto zväzkom máva k východu, juhu, západu a severu a potom hore a dole, aby sa symbolicky vyjadrilo vesmírne panstvo Boha.

## Literatúra
* 

## Zdroj

Kategória:Židovské zákony a rituály
Kategória:Náboženské predmety
Praženie

**Praženie** alebo **vyprážanie** (dokonavý vid: **upraženie, vypraženie**) alebo **smaženie** alebo **vysmážanie** (dokonavý vid: **usmaženie, vysmaženie**) môže byť:
*opekanie (sa) pokrmu na väčšom množstve rozpáleného tuku, pozri praženie (na tuku)
*hovorovo: 
**prudké hrianie
**bytie v prudkej horúčave, pečenie sa

**Praženie** alebo **vyprážanie** (dokonavý vid: **upraženie, vypraženie**) môže byť aj:
*prudké pálenie (sa) (napr. kávy, mandlí, cukru) nasucho, pozri praženie (pálenie nasucho)
*v hutníctve: zahrievanie (sa) rúd na vyššie teploty ako príprava pri výrobe kovov, pozri praženie (hutníctvo)
Majstrovstvá Európy II. divízie v halovom pozemnom hokeji mužov 1999

**Majstrovstvá Európy II. divízie v halovom pozemnom hokeji mužov 1999** boli v poradí 2. Majstrovstvá Európy II. divízie v halovom pozemnom hokeji mužov, druhé najvyššie kontinentálne podujatie v roku 1999, ktoré organizuje Európska federácia pozemného hokeja (EHF). Konali sa od 22.24. januára 1999 v Porte, v Portugalsku, za účasti 5 tímov. Portugalsko bolo dejiskom ME II. divízie druhýkrát, keď organizovalo predchádzajúci turnaj v roku 1997.
Francúzsko, ako víťaz turnaja, sa kvalifikovalo v roku 2001 na hlavné podujatie Majstrovstiev Európy.

## Účastníci

## Výsledky

## Konečné poradie

## Pozri aj
* Majstrovstvá Európy v halovom pozemnom hokeji mužov 1999

## Zdroj
* ME II. divízie 1999 na oficiálnej stránke EHF 

Kategória:Pozemný hokej v 1999
Muži
Pozemný hokej
Kategória:1999 v Portugalsku
Škvarenie

**Škvarenie** (dokonavý vid: **uškvarenie**) môže byť:
*praženie (sa) vo význame "opekanie (sa) na väčšom množstve rozpáleného tuku", pozri praženie (na tuku)
*pečenie (sa), napr. barana, pozri pečenie
*rozpúšťanie (sa) slaniny, masla a pod. na ohni, pozri škvarenie (roztápanie)
*prenesene:
**opaľovanie sa
**mučenie (sa) ohňom
Wexford

**Wexford** môže byť:
*mesto v Írsku, pozri Wexford (mesto v Írsku)
*grófstvo v Írsku, pozri Wexford (grófstvo)
*administratívna jednotka v USA, pozri Wexford County
*komunita v USA, pozri Wexford (Pennsylvánia)
Wexford (grófstvo)

**Wexford** (, ) je írske grófstvo, ktoré leží na juhovýchode Írska v provincii Leinster. Podľa sčítania uskutočneného v roku 2011 má grófstvo 145 320 obyvateľov. Je pomenované podľa prístavného mesta Wexford (anglický názov je staroseverského pôvodu - *Veisafjörður/Waesfjord*), ktoré je jeho hlavným mestom. 

## Geografia
Grófstvo Wexford leží na pobreží juhovýchodného Írska, z juhu ho obmýva Atlantický oceán (Keltské more), z východu Prieliv svätého Juraja a Írske more. Západnú hranicu grófstva (s grófstvami Kilkenny a Waterford) tvorí rieka Barrow, druhá najdlhšia rieka Írska. Ďalšia významná rieka grófstva je Slaney. 

Wexford je trináste najväčšie z 32 írskych grófstiev (vrátane severoírskych), pričom počtom obyvateľov je štrnáste najväčšie. Z 12 grófstiev v Leinsteri je najväčšie rozlohou a štvrté najväčšie počtom obyvateľov. Najvyšší vrch grófstva, Mount Leinster, dosahuje nadmorskú výšku  

Wicklow susedí so štyrmi írskymi grófstvami: s grófstvami Waterford a Kilkenny na západe, Carlow na severozápade a s grófstvom Wicklow na severe.

## Najväčšie mestá (sčítanie 2011)
# Wexford = 20 072 obyvateľov.
# Enniscorthy = 10 838 obyvateľov.
# Gorey = 9 114 obyvateľov.
# New Ross = 8 151 obyvateľov.
# Courtown Harbour = 2 857 obyvateľov.

## Írčina
Podľa sčítania 2011 z populácie staršej ako 3 roky (138 394 ľudí) ovládalo írčinu 36,8 % (50 936 obyvateľov). Niečo vyše tretina z nich (34,0 % – 17 307) írčinu používa iba v školstve, kde je vyučovanie írčiny povinné.

## Referencie

## Iné projekty

## Externé odkazy
*Štatistiky o počte obyvateľov grófstva a jeho sídel 

## Zdroj


Wexfrod
Dusenie

**Dusenie** (dokonavý vid: **udusenie** a okrem posledného významu aj **zadusenie**) môže byť:
*znemožňovanie dýchania resp. nebytie schopný dýchania, pozri dusenie (nedýchanie)
*zastavovanie horenia (ohňa, svetla a pod.)
*gniavenie, dlávenie
*prenesene: 
**potláčanie
**zadržiavanie, utajovanie
**napchávanie sa jedlom
**tlačenie sa v malom priestore
*pri varení: druh tepelnej úpravy resp. podrobovanie sa tejto úprave, pozri dusenie (tepelná úprava)

**Udusenie** môže byť pri varení aj: získanie želanej podoby dusením.
Cushingov syndróm

**Cushingov syndróm** , známy tiež ako **hyperadrenokorticizmus** alebo **hyperkorticizmus**, je endokrinná porucha spôsobená vysokou hladinou kortizolu v krvi. Syndróm môže byť spôsobený príjmom glukokortikoidov alebo nádormi produkujúcimi kortizol či adrenokortikotropným hormónom (ACTH). Príčinou ochorenia môže byť adenóm hypofýzy, ktorý produkuje veľké množstvo ACTH, ktoré následne spôsobí nadprodukciu kortizolu v nadobličkách.

Medzi prejavy ochorenia patria zvýšená chuť do jedla, obezita, únava, zmeny nálad, depresie, zvýšenie krvného tlaku (hypertenzia) a diabetes mellitus, zvýšenie krvného cukru (hyperglykémia), zníženie hustoty kostnej hmoty (osteoporóza), zníženie sexuálneho pudu či poruchy menštruácie.

Cushingov syndróm sa nevyskytuje len u človeka, ale je tiež pomerne častý u domestikovaných psov a koní. Popísaný bol v roku 1932 Američanom Dr. Harveyom Cushingom.

Patofyziologicky sa rozlišuje:
* *primárny Cushingov syndróm* - produkcia kortizolu je neregulovaná, jeho nadbytok je spôsobený poruchou nadobličiek alebo podávaním kortikoidov,
* *sekundárny Cushingov syndróm* - príčinou nadprodukcie je zvýšená produkcia ACTH, väčšinou adenómom hypofýzy (Cushingova choroba) alebo ako paraneoplastický syndróm sprevádzajúci niektoré nádorové ochorenia.

## Referencie

*

## Literatúra
* 
* 

## Externé odkazy
* Cushingov syndróm  - medinfo.sk
* Cushingov syndróm - zdravie.sk
* Cushingov syndróm  - medixa.org

Kategória:Endokrinológia
Kategória:Syndrómy
Kategória:Eponymické termíny v medicíne
Majstrovstvá Európy II. divízie v halovom pozemnom hokeji mužov 2001

**Majstrovstvá Európy II. divízie v halovom pozemnom hokeji mužov 2001** boli v poradí 3. Majstrovstvá Európy II. divízie v halovom pozemnom hokeji mužov, druhé najvyššie kontinentálne podujatie v roku 2001, ktoré organizuje Európska federácia pozemného hokeja (EHF). Konali sa od 19.21. januára 2001 vo Viedni, v Rakúsku, za účasti 8 tímov. Holandsko a Rusko, ako 2 najlepšie družstvá, sa kvalifikovali v roku 2003 na hlavné podujatie Majstrovstiev Európy. Posledné 2 družstvá zostúpili v rovnakom roku do novovytvorenej III. divízie ME.

## Účastníci

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Pozri aj
* Majstrovstvá Európy v halovom pozemnom hokeji mužov 2001

## Zdroj
* ME II. divízie 2001 na oficiálnej stránke EHF 

Kategória:Pozemný hokej v 2001
Muži
Pozemný hokej
Agrón (syn Euméla)

**Agrón** () je v gréckej mytológii syn Euméla z ostrova Kós.
 
Agrón a jeho sestry Byssa a Meropis žili na ostrove Kós. Ich pozemky boli každoročne obdarené bohatou úrodou, lebo usilovne pracovali a uctievali svoju bohyňu. To sa však malo onedlho zmeniť, lebo spyšneli, začali sa vyhýbať spoločnosti a nechodili do susedných miest a to ani počas sviatkov, keď mali iným bohom priniesť obetné dary. Navyše sa o bohoch vyjadrovali rúhavo a to zvlášť Agrón, ktorý tvrdil, že nemá rád bohyňu Aténu so svetlými očami pripomínajúce oči sovy, pretože jeho sestry na rozdiel od nej majú pekné čierne oči (sova bola posvätným vtákom bohyne Atény). Počas sviatku na počesť bohyne Artemis, povedal, že nenávidí bohyňu, ktorá sa potuluje po nociach. (Artemida bola často stotožňovaná s Hekatou, strážkyňou rázcestí, a to najmä v noci). Keď ho pozývali, aby priniesol obetné dary na počesť boha Herma, povedal, že neuctieva boha zlodeja (Hermes bol aj patrónom zlodejov).

Bohovia unavení z neustálych urážok sa nakoniec rozhodli potrestať jeho rodinu. Jedného dňa sa Aténa, Artemis a Hermes zjavili pri dverách ich domu a premenili ich na vtákov. Agróna premenili na výra (druh výra, ktorý privoláva smrť).  

## Referencie a bibliografia

Kategória:Postavy gréckej mytológie
Dimetyléter

**Dimetyléter** (iné názvy: **DME, metoxymetán, metyléter**) je organická zlúčenina so vzorcom CH3OCH3. Je to najjednoduchší éter. Ide o bezfarebný plyn, ktorý sa využíva ako prekurzor pri syntéze iných organických zlúčenín (napr. dimetylsulfátu). Dimetyléter sa využíva aj ako hnací plyn či chladivo. Je ľahko skvapalniteľný a vzniká pri výrobe metanolu.

## Externé odkazy
* 

## Zdroje

Kategória:Étery
Kategória:Horľaviny
Kategória:Plyny
Kategória:Chladiace médiá
Cesta Magdalény Robinsonovej

***Cesta Magdalény Robinsonovej*** je dokumentárny film z roku 2008. Je životným príbehom fotografky židovského pôvodu Magdalény Robinsonovej, ktorá bola počas obdobia Slovenského štátu svedkom smrti svojich rodičov a prežila pobyt v koncentračnom tábore Osvienčim. Prostredníctvom zvukových záznamov, starých fotografií a niekoľkých rozhovorov s pani Robinsonovou opisuje film jej ťažký návrat domov, pokus o samovraždu, ale aj objavenie lásky k fotografii. Po dlhých rokoch mlčania a mnohých úspešných výstavách sa Magdaléna Robinsonová rozhodla prehovoriť a zvečniť svoje jedinečné spomienky pre ďalšie generácie.

Režisér Marek Šulík sa so svojou hrdinkou nikdy osobne nestretol a film začal natáčať na základe nahrávok, ktoré pani Robinsonová nahrala pre Nadáciu Milana Šimečku. Rozhovory mapujúce jej život počas vojny a udalosti spojené s koncentračnými tábormi už Šulík nestihol doplniť – Magdaléna Robinsonová v júli 2006 zomrela. Výsledný film je vizuálne zaujímavo riešenou mozaikou fotografií, rozhovorov a inscenovaných záberov.

## Externé odkazy
* Cesta Magdalény Robinsonovej *online* na dafilms.com
* Nechcelo sa jej veriť, že to bol jej život na sme.sk
* 
* 

Kategória:Filmy o holokauste
Kategória:Slovenské dokumentárne filmy
Kategória:Filmy z 2008
Kategória:Filmy podľa názvu
Westmeath (grófstvo)

**Westmeath** (, ) je írske grófstvo, ktoré leží vo vnútrozemí Írska v provincii Leinster. Podľa sčítania uskutočneného v roku 2011 má grófstvo 86 164 obyvateľov. Je pomenované podľa starovekého kráľovstva Meath (v starej írčine *Mide*), ktorého západná časť sa približne prekrýva s územím tohto grófstva. Sídlom grófstva je mesto Mullingar. Významné postavenie v hospodárstve grófstva má poľnohospodárstvo a potravinársky priemysel.

## Geografia
Grófstvo Westmeath leží vo vnútrozemí Írska. Na západe ho ohraničuje jazero Lough Ree (tretie najväčšie jazero v Írsku) a rieka Shannon, ktorá z neho vyteká. Okrem časti jazera Lough Ree ležia v grófstve jazerá Lough Ennell, Lough Owel, Lough Derrevaragh, Lough Lene a množstvo menších jazier.

Westmeath je dvadsiate najväčšie z 32 írskych grófstiev (vrátane severoírskych), pričom počtom obyvateľov je 22. najväčšie. Z 12 grófstiev v Leinsteri je šieste najväčšie rozlohou a ôsme najväčšie počtom obyvateľov. Najvyšší vrch grófstva, Mullaghmeen, dosahuje nadmorskú výšku len , je tak najnižším spomedzi najvyšších vrchov írskych grófstiev.

Westmeath susedí s piatimi írskymi grófstvami: s grófstvom Roscommon na západe, Longford na severozápade, Cavan na severe, Meath na východe a s grófstvom Offaly na juhu.

## Najväčšie mestá (sčítanie 2011)
# Athlone = 20 153 obyvateľov.
# Mullingar = 20 103 obyvateľov.
# Moate = 2 731 obyvateľov.
# Kinnegad = 2 662 obyvateľov.
# Rochfortbridge = 1 494 obyvateľov.

## Írčina
Podľa sčítania 2011 z populácie staršej ako 3 roky (82 003 ľudí) ovládalo írčinu 40,0 % (32 771 obyvateľov). Necelá tretina z nich (31,2 % – 10 213) írčinu používa iba v školstve, kde je vyučovanie írčiny povinné.

## Referencie

## Iné projekty

## Externé odkazy
*Štatistiky o počte obyvateľov grófstva a jeho sídel 

## Zdroj


Westmeath
Majstrovstvá Európy II. divízie v halovom pozemnom hokeji 2006

**Majstrovstvá Európy II. divízie v halovom pozemnom hokeji 2006** boli v poradí 5. Majstrovstvá Európy II. divízie v halovom pozemnom hokeji mužov a 6. v kategórii žien, druhé najvyššie kontinentálne podujatie v roku 2006, ktoré organizuje Európska federácia pozemného hokeja (EHF). Konali sa od 27.29. januára 2006 v meste La Spezia, v talianskom regióne Ligúria, za účasti 8 mužských a 8 ženských tímov. 

Rusko a Taliansko, ako 2 najlepšie družstvá mužov, sa kvalifikovali v roku 2008 na hlavné podujatie Majstrovstiev Európy. Posledné družstvo zostúpilo v rovnakom roku do III. divízie ME. V ženskej kategórii sa na hlavné podujatie Majstrovstiev Európy 2008 kvalifikovali družstvá Španielska a domáceho Talianska. 

## Kvalifikácia

;Muži

;Ženy

## Výsledky
### Muži
#### Základné skupiny

;Skupina A

;Skupina B

#### 2. fáza

;Skupina o udržanie sa (o 5.8. miesto)

;Skupina o postup (o 1.4. miesto)

### Ženy
#### Základné skupiny

;Skupina A

;Skupina B

#### 2. fáza

;Skupina o udržanie sa (o 5.8. miesto)

;Skupina o postup (o 1.4. miesto)

## Konečné poradie

;Muži

;Ženy

## Pozri aj
* Majstrovstvá Európy v halovom pozemnom hokeji 2006
* Majstrovstvá Európy III. divízie v halovom pozemnom hokeji mužov 2006

## Zdroje
* Mužský turnaj ME II. divízie 2006 na oficiálnej stránke EHF 
* Ženský turnaj ME II. divízie 2006 na oficiálnej stránke EHF 

Kategória:Pozemný hokej v 2006
Spoločné
Pozemný hokej
Senlis (obvod)

**Senlis** je obvod v departemente Oise a regióne Nord-Pas-de-Calais-Pikardia vo Francúzsku. Člení sa ďalej na 10 kantónov a 133 obcí.

## Kantóny
* Betz
* Chantilly
* Creil-Nogent-sur-Oise
* Creil-Sud
* Crépy-en-Valois
* Montataire
* Nanteuil-le-Haudouin
* Neuilly-en-Thelle
* Pont-Sainte-Maxence
* Senlis

## Zdroj

Kategória:Obvody v regióne Nord-Pas-de-Calais-Pikardia
Kategória:Oise (departement)
Chantilly (kantón)

**Chantilly** je francúzsky kantón v obvode Senlis v departemente Oise v regióne Pikardia. Tvorí ho 6 obcí.

## Obce kantónu
* Apremont
* Chantilly
* Coye-la-Forêt
* Gouvieux
* Lamorlaye
* Saint-Maximin

## Zdroj

Kategória:Kantóny v departemente Oise
Alkidamas

**Alkidamas** (*Alkidamas*, ) môže byť:
*v gréckej mytológii otec Ktésylly z ostrova Keós, pozri Alkidamas (otec Ktésylly)
*grécky rečník a sofista z polovice 4. stor. pred Kr., pozri Alkidamas z Elaie
Majstrovstvá Európy v halovom pozemnom hokeji mužov 1997

**Majstrovstvá Európy v halovom pozemnom hokeji mužov 1997** boli v poradí 8. Majstrovstvá Európy v halovom pozemnom hokeji mužov, ktoré organizuje Európska federácia pozemného hokeja (EHF). Konali sa od 17.19. januára 1997 v Liévine, v departmente Pas-de-Calais, vo Francúzsku, za účasti 8 tímov. Víťazom sa ôsmykrát za sebou stali hokejisti . Bronzové Dánsko získalo svoju prvú medailu na ME. Posledné 2 družstvá zostúpili v roku 1999 do II. divízie ME.

## Kvalifikácia

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Pozri aj
* Majstrovstvá Európy II. divízie v halovom pozemnom hokeji mužov 1997

## Zdroje
* ME 1997 na oficiálnej stránke EHF 
* ME 1997 na štatistickej stránke info-mo.de  

Kategória:Pozemný hokej v 1997
Muži
Pozemný hokej
Klenove (Tuľčynský rajón)

**Klenove** () je dedina (*село*) na Ukrajine v Tuľčynskom rajóne Vinnyckej oblasti. Žije tu 100 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Majstrovstvá Európy v halovom pozemnom hokeji mužov 1994

**Majstrovstvá Európy v halovom pozemnom hokeji mužov 1994** boli v poradí 7. Majstrovstvá Európy v halovom pozemnom hokeji mužov, ktoré organizuje Európska federácia pozemného hokeja (EHF). Konali sa od 28.30. januára 1994 v Bonne, v Nemecku, za účasti 8 tímov. Nováčikmi turnaja ME boli družstvá Česka a Ruska. Nemecko bolo organizátorom mužských ME druhýkrát, keď predtým organizovalo hneď prvý turnaj v roku 1974, v Západnom Berlíne. Víťazom sa siedmykrát za sebou stali hokejisti . Bronzové Česko získalo svoju prvú medailu na ME. 

Bol to posledný turnaj ME, ktorý sa hral s dvojbodovým systémom za víťazstvo.

## Účastníci

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Zdroje
* ME 1994 na oficiálnej stránke EHF 
* ME 1994 na štatistickej stránke info-mo.de  

Kategória:Pozemný hokej v 1994
Muži
Pozemný hokej
86th Academy Awards

**86th Academy Awards** (doslova *86. ročník udeľovania cien Akadémie*) alebo ľudovo **86. ročník udeľovania Oscarov** je ceremónia, na ktorej boli ocenené najlepšie filmy za rok 2013. Uskutočnila sa 2. marca 2014 v divadle Dolby Theatre v Los Angeles v Kalifornii. Udeľovanie nebolo naplánované na koniec februára ako zvyčajne, aby nekolidovalo so Zimnými olympijskými hrami 2014. Ceremoniál vysielala v USA stanica ABC. Moderátorom show bola po druhýkrát Ellen DeGeneres (prvýkrát moderovala 79. ceremoniál v roku 2007).

## Víťazstvá a nominácie

## Filmy s viacnásobnými nomináciami

## Zdroj

Kategória:Oscar
Pavol Hudák

**Pavol Hudák** môže byť:

* slovenský básnik, novinár (1959 - 2011), pozri Pavol Hudák (básnik)
* slovenský kňaz, spisovateľ (*1965), pozri Pavol Hudák (kňaz)

Hudák, Pavol
Ktésylla

**Ktésylla** () je v gréckej mytológii dcéra Alkidama z ostrova Keós.
 
Počas pýtických hier v Delfách, ktoré sa konali na počesť boha Apolóna, (boli to hudobné súťaže a pôvodne sa konali každý ôsmy rok) sa aténsky mladík Hermochares zahľadel do tancujúcej Ktésylly a zamiloval sa do nej. Hermochares, aby na seba upozornil, hodil k jej nohám jablko s vyrytým nápisom, že prisahá v mene bohyne Artemis, že si ju chce vziať. Ktésylla jablko zdvihla a keďže text nahlas prečítala, mala sa mu zaviazať. Ktésylla ale zjavne o neho nejavila záujem, otočila sa a odišla. Hermochares preto vyhľadal jej otca Alkidama, od ktorého dostal pod prísahou na boha Apolóna súhlas, že sa s ňou môže oženiť. 

Len čo pýthijské hry skončili, Alkidamas zabudol na svoju prísahu a Ktésyllu prisľúbil inému mužovi. Oklamaný Hermochares preto náhlivo odišiel za ňou k chrámu bohyne Artemis, kde Ktésylla vykonávala obvyklé obete, aby si získal jej srdce. Pri chráme bohyne Artemidy sa potom Ktésylla ovplyvnená vôľou bohyne do Hermochara na prvý pohľad zamilovala a utiekla s ním do Atén, kde sa zobrali. 

Aj keď Alkidamas sám nedodržal sľub, pykala za to jeho dcéra Ktésylla, ktorá zomrela pri pôrode, avšak počas smútočného obradu, z jej pohrebného lôžka vyletela holubica a telo Ktésylly zmizlo.  Od tej chvíle obyvatelia ostrova Keós prinášali obetné dary k chrámu bohyne lásky Afrodite, ktorá u nich dostala prídomok Ktésylla. (Afrodita Ktésylla) 

V starovekom Grécku jednotlivec patril mimo svojej pominuteľnej existencie predovšetkým k istému rodu, teda potomstvu svojich predkov. Život človeka mal sčasti spoločné črty so životom svojich predkov, takisto na neho prechádzalo morálne i duchovné dedičstvo rodu, jeho sláva i dávne hriechy, za ktoré mohol byť bohmi potrestaný.

## Referencie a bibliografia

Kategória:Postavy gréckej mytológie
Majstrovstvá Afriky v hádzanej 1996

**Majstrovstvá Afriky v hádzanej 1996** boli v poradí 12. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Cotonou, v Benine od 16.27. októbra 1996, za účasti 10 mužských a 7 ženských tímov. Benin sa stal ôsmou krajinou, ktorá organizovala africký šampionát. Svoj šiesty titul získali hádzanári Alžírska a druhý titul hádzanárky Pobrežia Slonoviny.

Tento šampionát tiež slúžil ako kvalifikácia na MS 1997 mužov a MS 1997 žien. Kvalifikovali sa na ne 4 najlepšie mužské a 3 ženské družstvá. 

## Výsledky
### Muži
#### Základné skupiny
;Skupina A 

;Skupina B 

#### Play-off
;Stretnutie o 9. miesto 

;Stretnutie o 7. miesto 

;Stretnutie o 5. miesto 

;Semifinále 

;Stretnutie o 3. miesto 

;Finále 

----

### Ženy
#### Základné skupiny
;Skupina A 

;Skupina B 

#### Skupina o 5.7. miesto

#### Play-off
;Semifinále 

;Stretnutie o 3. miesto 

;Finále 

## Konečné poradie

;Muži

;Ženy

## Referencie

## Externé odkazy
* Oficiálna stránka Africkej hádzanárskej federácie /

## Zdroje
* Majstrovstvá Afriky 1996 na stránke Africkej hádzanárskej konfederácie (archive.org) /
* Majstrovstvá Afriky 1996 mužov a žien na stránke todor66.com 

Kategória:Hádzaná v 1996
Kategória:Majstrovstvá Afriky v hádzanej
Hádzaná
Katedrála svätej Cecílie

**Katedrála svätej Cecílie** môže byť
* vo Francúzsku
** v meste Albi, pozri Katedrála svätej Cecílie (Albi)
* v USA
** v meste Omaha v štáte Nebraska, pozri Katedrála svätej Cecílie (Omaha)

## Pozri aj
* Kostol svätej Cecílie

Cecília katedrála
Venus (pieseň Lady Gaga)

**Venus** je propagačný singel americkej speváčky Lady Gaga z jej tretieho štúdiového albumu *[[Artpop|ARTPOP]] *(2013). Pieseň bola k počúvaniu dostupná 27. októbra 2013 na VEVO a o deň neskôr oficiálne vyšla na iTunes.

## O piesni
Gaga 10. októbra 2013 na twitteri potvrdila, že „Venus“ bude druhým singlom z albumu a až do jeho vydania na Twitteri zdieľala ukážky a úryvky z piesne ako napríklad "*Take me to your planet / take me to your leader / take me to your Venus*". Lenže po vydaní pôvodného prvého promo singla „Do What U Want“, ktorý mal celosvetový úspech, sa Gaga rozhodla urobiť ho druhým oficiálnym singlom a „Venus“ sa tak stal iba propagačným singlom. K Venus bol natočený videoklip, ktorý režíroval Ruth Hogben. Ten spolupracoval s Gaga aj na jej turné The Monster Ball Tour. Časť piesne "Venus" odznela vo videoklipe s názvom G.U.Y - An ARTPOP Film.

## Živé vystúpenia
Gaga prvýkrát s piesňou Venus vystúpila v klube  G-A-Y v Londýne dňa 26. októbra 2013. Ďalšie predstavenie bolo 27. októbra 2013 v britskom X-Factore spoločne so singlom „Do What U Want“. Dňa 8. novembra 2013 sa vysielala epizóda britskej relácie The Graham Norton Show, kde Gaga opäť vystúpila s Venus a Do What U Want. Ďalej bola pieseň predstavená na oslave vydania albumu, ArtRave. Venus zaznela aj v špeciálnom programu stanice ABC: Lady Gaga and the Muppets 'Holiday Spectacular. Naživo pieseň predviedla aj v Japonsku na začiatku decembra.

## Zoznam skladieb
***Digital download** 
# „Venus“ – 3:54

## Referencie

## Zdroj

Kategória:Piesne Lady Gaga
Kategória:Single z 2013
Kategória:Single Interscope Records
Kategória:Piesne z 2013
Kategória:Synthpopové piesne
Kategória:Dance-popové piesne
Katedrála svätého Kríža

**Katedrála svätého Kríža** môže byť: 
* v Austrálii
** v meste Geraldton v štáte Západná Austrália, pozri Katedrála svätého Kríža (Geraldton)
* vo Francúzsku
** v meste Orléans, pozri Katedrála svätého Kríža (Orléans)
* v USA
** v meste Boston, pozri Katedrála svätého Kríža (Boston)
** v meste Montebello, pozri Katedrála svätého Kríža (Montebello)
* v Mexiku
** v meste Chihuahua, pozri Metropolitná katedrála svätého Kríža, Panny Márie Regelskej a svätého Františka z Assisi
* v Španielsku
** v meste Barcelona, pozri Katedrála svätého Kríža a svätej Eulálie
* v Turecku
** na ostrove Akdamar, pozri Katedrála svätého Kríža (Akdamar)

## Pozri aj
* Kostol svätého Kríža

Kríž svätý katedrála
Advokátsky koncipient

**Advokátsky koncipient**, resp. **advokátska koncipientka** je osoba s právnickým vzdelaním, ktorá je v pracovnom pomere u advokáta, resp. advokátky, kde vykonáva právnickú prax a pripravuje sa tým na budúci výkon advokácie. Čiastočne môže byť platená i stavovskou organizáciou (advokátska komora), ktorá ju vedie v zozname advokátskych koncipientov.

## Zdroje
*
*


Kategória:Povolania
Arava

**Arava** môže byť: 
* jedna zo stredovekých (14. storočie) podôb názvu Orava, pozri Orava
* sídlo v Estónsku, pozri Arava (Estónsko)
* púštna planina medzi Izraelom a Jordánskom, pozri Wádí al-Araba
* jeden zo štyroch druhov plodín používaných pri židovskom sviatku Sukot, pozri arava (Sukot)
Majstrovstvá Afriky v hádzanej 1991

**Majstrovstvá Afriky v hádzanej 1991** boli v poradí 9. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Káhire, v Egypte od 1.15. septembra 1991, za účasti 7 mužských a 7 ženských tímov. Egypt bol organizátorom afrického šampionátu druhýkrát, keď predtým organizoval turnaj v roku 1983, rovnako v Káhire. Na turnaji sa mali pôvodne predstaviť aj mužské družstvo Namíbie a ženské družstvo Tuniska. Svoju prvú zlatú medailu si vybojovali domáci hádzanári Egypta a rovnako prvé zlato aj hádzanárky Nigérie.

Tento šampionát tiež slúžil ako kvalifikácia na hádzanársky turnaj na LOH 1992 a tiež účasť na MS B kategórie 1992 mužov. Kvalifikovali sa na ne iba víťazné družstvá. 

## Výsledky
### Ženy
#### Základné skupiny
##### Skupina A
}
| 
| 
|-
|style="text-align: left;"|  
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || ||**4**
|- bgcolor=#ccffcc
|2. ||align=left| 
|3||2||0||1||  || ||**4**
|- bgcolor=#eeeeee
|3. ||align=left| 
|3|| || || ||  || ||
|- bgcolor=#eeeeee
|4. ||align=left| 
|3|| || || ||  || ||
|}

##### Skupina B
}
| 
|-
|style="text-align: left;"|  
|bgcolor=#CCCCCC|&nbsp;
| 
|}

} || ||**4**
|- bgcolor=#ccffcc
|2. ||align=left| 
|2||1||0||1||  || ||**2**
|- bgcolor=#eeeeee
|3. ||align=left| 
|2||0||0||2||  || ||**0**
|}

#### Play-off
##### Stretnutie o 5.7. miesto

##### Stretnutie o 5. miesto

##### Semifinále

##### Stretnutie o 3. miesto

#### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Africkej hádzanárskej federácie /
* Oficiálna stránka Egyptskej hádzanárskej federácie (po arabsky)

## Zdroje
* Majstrovstvá Afriky 1991 na stránke Africkej hádzanárskej federácie /
* Majstrovstvá Afriky 1991 mužov a žien na stránke todor66.com 

Kategória:Hádzaná v 1991
Kategória:Majstrovstvá Afriky v hádzanej
Hádzaná
Kategória:1991 v Egypte
Kategória:Šport v Káhire
The Lady with the Pet Dog

**The Lady with the Pet Dog** je poviedka zo zbierky s názvom *[[The Goddess and Other Women]]* (*Bohyne a iné ženy*) od americkej spisovateľky Joyce Carol Oatesovej. 

## Charakteristika
Zbierka 32 poviedok ponúka bohatú mozaiku najrôznejších osudov žien a dievčat. Oatesová sa zameriava na pochmúrne stránky moderného amerického života – opakuje sa téma strachu, násilia, vraždy a smrti. Muži sú v poviedkach zobrazovaní trochu vágnym a nie veľmi sympatickým spôsobom. Typickým kompozičným postupom je internalizácia deja; jej poviedky sa odohrávajú najmä v mysli jednotlivca. Poviedky sú úprimnou výpoveďou citlivého umelca o tragických polohách ľudského života v odcudzenej spoločnosti.

Oatesová v poviedkovej tvorbe citlivo zobrazuje narušené ľudské vzťahy. Pocity osamelosti a sklamania prenikajú predovšetkým do citovej sféry postáv, do rodinného i manželského života.

## Dej

Anna na koncerte medzi ľuďmi zazrie svojho milenca. On - jeho meno sa v poviedke neobjaví - chce ísť za ňou, lenže Anna mu naznačí, že je tam so svojím manželom. Rozrušená následne odchádza domov. Doma sa so svojím manželom miluje a pritom myslí na svojho milenca; prečo prišiel, keď sa pred pár mesiacmi definitívne rozlúčili.

Rozišli sa asi pred pol rokom, no on za ňou teraz z nepochopiteľných dôvodov prišiel. Celú tú dlhú dobu na neho však v duchu myslela. Kedysi ho považovala za svojho záchrancu v kríze, ktorú vtedy s manželom prežívala. Milovala ho, lenže každý z nich mal už svoju rodinu, takže nemohli spolu zostať. Nemohla na neho zabudnúť a pri manželovi viac nebola šťastná. Dokonca si raz skúsila podrezať žily.

Na ďalší deň jej zazvonil telefón a ozval sa jej milenec. Pýtal sa jej, ako sa ma, či je šťastná, že ju chce vidieť a či ho má ešte rada. Začali sa naďalej stretávať v hoteloch. V duchu si želala, aby to  skončilo, avšak sama sa nedokázala od neho odlúčiť. Všetky tie klamstvá a tajnosti ju ničili. Raz ju dokonca napadlo, že ho zabije aj s celou jeho rodinou. Aj naďalej sa trápi a chce sa od neho odpútať. On je stále rovnaký, vyrovnaný a spokojný.

Pri jednom stretnutí v hoteli jej vyčítal, že všetko je len jej chyba, pretože si ho nechce vziať a oni dvaja už nikdy nebudú šťastní. Spočiatku to nechce počúvať, no pri odchode z izby pochopí, že on je ten pravý muž a že ho miluje viac ako svoj život.

Autorka plynule prechádza z prítomnosti do minulosti a späť, z myšlienok do reality. Celá poviedka je vlastne neustále opisovanie toho istého príbehu a pocitov hlavnej hrdinky, dokonca sú niekedy použité aj rovnaké vety, ktoré boli vyslovené, respektíve myslené v danej situácii. Vždy sú inak chronologicky usporiadané, a vždy sa čitateľ dozvie niečo viac; napríklad ako a kedy sa spoznali, aký bol ich vzťah na úplnom začiatku, čo MU pomáha pochopiť celý príbeh.

## Zdroj
* Oatesová, J.C.: *Bohyně a jiné ženy*, Odeon, Praha, 1988

Kategória:Poviedky
Kategória:Joyce Carol Oatesová
Kategória:Literatúra v USA
Applause (Lady Gaga)

**Applause** je pilotný singel z tretieho štúdiového albumu *[[Artpop|ARTPOP]] *(2013) od americkej speváčky Lady Gaga. Mal vyjsť 19. augusta 2013, ale kvôli únikom na internet sa Gaga rozhodla ho vydať už 12. augusta 2013 . Prvýkrát ho zahrala americké rádiá a potom sa rozšíril do sveta. Jeho producentmi sú DJ White Shadow a samotná Lady Gaga .

## O piesni
Applause je pieseň v ktorej Gaga spieva, aby jej dali to čo miluje - potlesk, pretože potom vie, že ich urobila šťastnými. Na konci piesne nenápadne zaznie elektronickým hlasom ARTPOP. Pieseň vyšla o týždeň skôr, pretože sa na internet začali dostávať krátke ukážky piesne a tak sa Gaga bála, že niekto vypustí celý song skôr ako ona. Pôvodným pilotným singlom mala byť skladba Sexxx Dreams, ale tím Lady Gaga ju prehovoril, aby vybrala Applause. Pôvodne sa táto skladba ani nemala dostať na album. Applause sa stal jej najúspešnejším singlom v amerických rádiách za celú jej kariéru. V októbri 2013 bolo k singlu vydané aj osem remixov.

## Videoklip
Hudobné video k Applause sa natáčalo 15. júla a vyšlo 19. augusta 2013. Premiéru malo v relácii americkej televízie ABC (American Broadcasting Company) Good Morning America. Sama Lady Gaga na streche štúdia spustila videoklip, ktorý sledovali fanúšikovia priamo na Times Square. Videoklip je farebný, čiernobiely a sú na ňom aj ručne kreslené kulisy. Vo videu môžeme vidieť aj Gagu s čiernymi vlasmi a v spodnej bielizni ako tancuje na matraci, čo má znázorňovať Gagu predtým než sa stala slávnou . Ďalej potom Gagu ako za sebou vlečie umelú nohu, čo znázorňuje jej zranenia bedra, ktoré spôsobila počas Born This Way Ball alebo ako má žltú parochňu a je zavretá v klietke, čo znázorňuje éru The Fame Monster. Celkovo klip pojednáva o jej návrate na hudobnú scénu. Režisérmi videa sú holandskí fotografi, ktorí s Gagou fotili aj fotky pre *ARTPOP*, Inez & Vinoodh. 

## Živé vystúpenia
Prvýkrát Gaga predviedla Applause na udeľovaní cien MTV VMA 2013. Pri vystupovaní vymenila niekoľkokrát kostýmy aj parochne.Vystúpenie znázorňovalo všetky štyri éry jej kariéry. Papierový oblek ukazoval éru " Born This Way " , disco oblek " The Fame ", žltá parochňa a pomaľovaná tvár " The Fame Monster " a nakoniec kostým z klipu k Applause, kde má telo zakryté iba mušľami a má kučeravé hnedé vlasy. Gaga vystúpila s Applause 1. septembra 2013 na iTunes festivale v Londýne . Potom vystúpila v relácii Good Morning America, kde predviedla Applause v štýle čarodejníka z krajiny Oz. Singel bol aj zahrnutý v piesňach, ktoré Gaga predstavila na ArtRave. 16. novembra ho predviedla v kabaretnej verzii v programe Saturday Night Life a na Vďakyvzdanie zaznel v ABC špeciáli : Lady Gaga and the Muppets ' Holiday Spectacular. Na konci novembra ho predviedla naživo v Japonsku a rovnako tak potom spolu s Gypsy. Na začiatku decembra singel predviedla opäť v Londýne na vianočnom koncerte Jingle Bell Ball.

Kategória:Single Lady Gaga
Kategória:Single z 2013
Kategória:Piesne Lady Gaga
Kategória:Eurodance piesne
Kategória:Electropopové piesne
Kategória:Piesne z 2013
Euroobal

náhľad|Dva euroobaly
**Euroobal** je plastový obal na dokumenty, s dierovaním na jednej strane, ktoré slúži na založenie euroobalu do šanónu a s otvorom na inej strane, ktorý slúži na vloženie dokumentu do euroobalu.

## Varianty
Najčastejšie sa používa euroobal na dokumenty veľkosti A4 a plastová fólia je čo najtenšia (napríklad 40 mikrometrov), aby samotné euroobaly nezaberali v šanónoch príliš veľa miesta. Existujú však aj euroobaly menších formátov (A5), prípadne väčší euroobal pojme v ploche niekoľko menších dokumentov (napríklad fotky, vizitky, či optické média). Aby sa dokumenty pozostávajúce z niekoľkých spojených listov nemuseli rozdeľovať, euroobal zvyčajne pojme aj niekoľko listov naraz; pre ešte hrubšie dokumenty sa vyrábajú veľkokapacitné euroobaly, ktoré sú z hrubšej plastovej fólie, o pár milimetrov väčšie a často majú aj zložitejšiu stavbu (namiesto jednoduchého otvoru na vkladanie majú chlopňu, ktorá zabraňuje vykĺznutiu dokumentu z euroobalu).

## História
Euroobal vznikol ako vhodnejšia alternatíva k priamemu predierovaniu dokumentu, ktorý by sa tým vlastne poškodil a to aj za cenu vyšších nákladov na každý založený dokument. Na druhej strane však v kancelárii nie je potrebná dierovačka a zakladanie je rýchlejšie.

Kategória:Kancelárske potreby
Hermochares

**Hermochares** alebo **Hermocharés** () je v gréckej mytológii manžel Ktésylly z ostrova Keós.
 
Aténčan Hermochares sa počas pýtických hier v Delfách, ktoré sa konali na počesť boha Apolóna, (boli to hudobné súťaže a pôvodne sa konali každý ôsmy rok) zahľadel do tancujúcej Ktésylly a zamiloval sa do nej. Hermochares, aby na seba upozornil, hodil k jej nohám jablko s vyrytým nápisom, že prisahá v mene bohyne Artemis, že si ju chce vziať. Ktésylla jablko zdvihla a keďže text nahlas prečítala, mala sa mu zaviazať. Ktésylla ale zjavne o neho nejavila záujem, otočila sa a odišla. Hermochares preto vyhľadal jej otca Alkidama, od ktorého dostal pod prísahou na boha Apolóna súhlas, že sa s ňou môže oženiť. 

Hneď ako pýthijské hry skončili, Alkidamas zabudol na svoju prísahu a Ktésyllu prisľúbil inému mužovi. Oklamaný Hermochares preto náhlivo odišiel za ňou k chrámu bohyne Artemis, kde Ktésylla vykonávala obvyklé obete, aby si získal jej srdce. Pri chráme bohyne Artemidy sa potom Ktésylla ovplyvnená vôľou bohyne do Hermochara na prvý pohľad zamilovala a utiekla s ním do Atén, kde sa zobrali. 

Aj keď Alkidamas sám nedodržal sľub, pykala za to jeho dcéra Ktésylla, ktorá zomrela pri pôrode, avšak počas smútočného obradu, z jej pohrebného lôžka vyletela holubica a telo Ktésylly zmizlo. Ľudia na otázku, že aký úmysel mali s tým bohovia, dostali vo veštiarni v Delfách orákulum (odpoveď božstva), aby na ostrove Keós postavili bohyni Afrodite chrám, lebo si ju bohyňa zobrala k sebe. Od tej chvíle obyvatelia ostrova Keós prinášali obetné dary k chrámu bohyne lásky Afrodite, ktorá u nich dostala prídomok Ktésylla. (Afrodita Ktésylla) 

V starovekom Grécku jednotlivec patril mimo svojej pominuteľnej existencie predovšetkým k istému rodu, teda potomstvu svojich predkov. Život človeka mal sčasti spoločné črty so životom svojich predkov, takisto na neho prechádzalo morálne i duchovné dedičstvo rodu, jeho sláva i dávne hriechy, za ktoré mohol byť bohmi potrestaný.

## Referencie a bibliografia

Kategória:Postavy gréckej mytológie
Meropis (dcéra Euméla)

**Meropis** (*Meropis*) je v gréckej mytológii dcéra Euméla z ostrova Kós.
 
Meropis, jej brat Agrón a sestra Byssa žili na ostrove Kós. Ich pozemky boli každoročne obdarené bohatou úradou, lebo popri usilovnej práci, uctievali svoju bohyňu. To sa však onedlho zmenilo, lebo spyšneli, začali sa vyhýbať spoločnosti a nechodili ani do susedných miest počas sviatkov, keď mali iným bohom priniesť obetné dary. Navyše sa o bohoch vyjadrovali rúhavo a to zvlášť jej brat Agrón, ktorý tvrdil, že nemá rád bohyňu Aténu so svetlými očami pripomínajúce oči sovy, pretože jeho sestry na rozdiel od nej majú pekné čierne oči.  (sova bola posvätným vtákom bohyne Atény) Počas sviatku na počesť bohyne Artemis, povedal, že nenávidí bohyňu, ktorá sa potuluje po nociach. (Artemida bola často stotožňovaná s Hekatou, strážkyňou rázcestí, a to najmä v noci.) Keď ho pozývali, aby priniesol obetné dary na počesť boha Herma, povedal, že neuctieva boha zlodeja. (Hermes bol aj patrónom zlodejov)

Bohovia unavení z neustálych urážok sa nakoniec rozhodli potrestať ich rodinu. Jedného dňa sa Aténa, Artemis a Hermes zjavili pri dverách ich domu, Meropis premenili na kuvika (alebo inú sovu) a jej súrodencov čakal podobný osud.  

## Referencie a bibliografia

Kategória:Postavy gréckej mytológie
Majstrovstvá Afriky v hádzanej 1992

**Majstrovstvá Afriky v hádzanej 1992** boli v poradí 10. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v meste Yamoussoukro, v Pobreží Slonoviny od 11.24. novembra 1992, za účasti 8 mužských a 8 ženských tímov. Pobrežie Slonoviny sa stalo siedmou krajinou, ktorá organizovala africký šampionát. Nováčikmi turnaja boli družstvá mužov Džibutska a Zairu (dnešná Konžská DR) a družstvo žien Zairu. Titul obhájili hádzanári Egypta a hádzanárky Angoly vybojovali svoje druhé zlato.

Tento šampionát tiež slúžil ako kvalifikácia na MS 1993 mužov a MS 1993 žien. Kvalifikovali sa na ne iba víťazné družstvá. 

## Konečné poradie

;Muži

;Ženy

## Referencie

## Externé odkazy
* Oficiálna stránka Africkej hádzanárskej federácie 
* Oficiálna stránka Hádzanárskej federácie Pobrežia Slonoviny  

## Zdroje
* Majstrovstvá Afriky 1992 na stránke Africkej hádzanárskej federácie /
* Majstrovstvá Afriky 1992 mužov a žien na stránke todor66.com 

Kategória:Hádzaná v 1992
Kategória:Majstrovstvá Afriky v hádzanej
Hádzaná